Peseurt doare choari eo ? Ur choari doare Zelda eo. Tud drouk da lazhañ, keriadennoù da weladenniñ, tud da sikour, tourioù-meur gant luziadennoù ha bossoù hag all. Dispar ^^  Ouzhpenn-se e klot mat gant ar Wii dre ma vez choariet gant ar barr-livañ neñvel. Gant galloudoù ar barr-livañ e vez roet buhez dar plant, mestroniet elfennoù (dour, tan, skorn hag all), lazhet ar reoù drouk. Ar wiimote a zo neuze hor barr-livañ, implijet e vez kalz hag en doare logik. Plijus-tre eo  an doare-se da choari, met start e oa a-wechoù din mestroniañ mat! (poan em boa och ober an difoch etre floraison ha nénuphar da skouer…)  E-kerzh an emgannoù ez eus ur varenn-buhez evit gouzout nerzh e enebour, plijus-tre eo. Ur bern traoù a-gostez a zo (pesketa, boueta al loened, sikour tud da lazhañ ur strollad diaouled, h.a.), fent ha skeudennoù brav eston. Gant teknik ar cell-shading eo savet ar choari. Un daolenn o fiñval eo Okami, evel tresadennoù kozh japanat gant dour livañ sina. Un drugar da sellet! (ha da choari ^^)  Meur a wech ez eus tu da soñjal e vo echu an istor ha neo ket ! (tro 40 eurvezh ez eus ezhomm evit echuiñ) Pezh m eus kavet dipitusoch a oa adimplij bossoù zo (Orochi teir  gwech memestra ><). Reiñ a ra ar santad e oa graet evit padout ha dipitus eo pa weler an ijin a zo tro-dro! Perak ket reoù all? Pe berraat ar choari?  Añfin. Zoken meo echu an istor ganin, non ket deuet a-benn da voueta an holl loened, na da gavout an holl deñzorioù na netra, neuze ken kas ez eus peadra da choari choazh ^^  Kazi direbech eo ar choari memestra estreget marteze ar chargadennoù. Ne badont ket re bell met niverus int.